Document ID: 32012R0080

KOMISIJOS ĮGYVENDINIMO REGLAMENTAS (ES) Nr. 80/2012
2012 m. sausio 31 d.
išdėstantis biologinių ir cheminių medžiagų, numatytų Tarybos reglamento (EB) Nr. 1186/2009, nustatančio Bendrijos atleidimo nuo muitų sistemą, 53 straipsnio 1 dalies b punkte, sąrašą
(kodifikuota redakcija)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (1),
kadangi:
(1)
1983 m. liepos 29 d. Komisijos reglamentas (EEB) Nr. 2288/83, pateikiantis biologinių ir cheminių medžiagų, numatytų Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 60 straipsnio 1 dalies b punkte, sąrašą (2) buvo keletą kartų iš esmės keičiamas (3). Siekiant aiškumo ir racionalumo minėtas reglamentas turėtų būti kodifikuotas;
(2)
Reglamento (EB) Nr. 1186/2009 53 straipsnio 1 dalies b punkte ir 2 dalyje numatyta, kad importo muitais neapmokestinamos biologinės ir cheminės medžiagos, kurias išskirtinai nekomerciniais tikslais importuoja valstybinės įstaigos, tų valstybinių įstaigų skyriai arba oficialiai patvirtintos privačios įstaigos, kurių veikla daugiausia susijusi su švietimu arba moksliniais tyrimais. Kadangi vis dėlto be importo muitų leidžiama įvežti tik tas biologines ir chemines medžiagas, kurioms nėra lygiavertės produkcijos Sąjungos muitų teritorijoje ir kurios yra įtrauktos į sąrašą, sudarytą laikantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (4), 247a straipsnyje nurodytos tvarkos;
(3)
remiantis iš valstybių narių gauta informacija, šio reglamento I priede išvardytoms cheminėms arba biologinėms medžiagoms Sąjungos muitų teritorijoje nėra lygiavertės produkcijos;
(4)
šiame reglamente numatytos priemonės atitinka Muitinės kodekso komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1186/2009 53 straipsnio 1 dalies b punkte numatytų biologinių ir cheminių medžiagų, kurias galima įvežti be importo muitų, sąrašas pateikiamas šio reglamento I priede.
2 straipsnis
Reglamentas (EEB) Nr. 2288/83 yra panaikinamas.
Nuorodos į panaikintą reglamentą laikomos nuorodomis į šį reglamentą ir skaitomos pagal III priede pateiktą atitikmenų lentelę.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. sausio 31 d.

Labels: 3
15
1